Den originale plata kom ut sen-høsten 1971, og senere i 1989, 2003 og 2007, pluss flere utenlandske bootlegs på LP og CD. I 2008 kom plata ut i en remastret deluxeutgave. Denne utgaven inneholdt en bonus-CD som inneholdt en tidlig versjon av «Friendship», en innspilling gjorti det den gang nystartede Rosenborg Studio på Majorstua, på en firespors båndspiller. Egil Eide var lydingeniør. Innspillingen ble gjort for å teste ut fasilitetene, det var første gang et band entret studioet. Bandet spilte for å få studiorutine. Båndet har i alle år blitt ansett som tapt, inntil det ble gjenfunnet i Nasjonalbibliotekets arkiv i Mo i Rana tidlig i 2008.